CELEX: E2020P0002
Language: sl
Date: 2020-04-03 00:00:00
Title: Zahtevek za svetovalno mnenje Sodišča Efte, ki ga je 3. aprila 2020 vložil Borgarting Lagmannsrett v zadevi norveška vlada proti L (Zadeva E-2/20) 2020/C 234/03

16.7.2020   
            
            
               SL
            
            
               Uradni list Evropske unije
            
            
               C 234/3
            
         
      Zahtevek za svetovalno mnenje Sodišča Efte, ki ga je 3. aprila 2020 vložil Borgarting Lagmannsrett v zadevi norveška vlada proti L
      (Zadeva E-2/20)
      (2020/C 234/03)
      Pritožbeno sodišče Borgarting (Borgarting Lagmannsrett) je 3. aprila 2020 pri Sodišču Efte vložilo zahtevek za svetovalno mnenje v zadevi norveška vlada proti L, ki ga je tajništvo Sodišča Efte prejelo 3. aprila 2020, in sicer glede naslednjih vprašanj:
      
                  1.
               
               
                  Ali je treba uvodno izjavo 27 Direktive 2004/38/ES razlagati tako, da je izgon državljana EU/EGP skupaj z dokončno prepovedjo prebivanja v nasprotju z Direktivo 2004/38/ES, tudi če ima zadevna oseba v skladu s členom 32(1) te direktive možnost, da predloži vlogo za odpravo dokončne prepovedi prebivanja?
               
            
                  2.
               
               
                  Kako je treba razumeti izraz „pomembna sprememba“ iz člena 32(1), kadar izgon temelji na osebnih lastnostih državljana EU/EGP?
               
            
                  3.
               
               
                  Ali bo izgon skupaj z dokončno prepovedjo vstopa v nasprotju z Direktivo 2004/38/ES, če se domneva, da se osebne lastnosti državljana EU/EGP, ki upravičujejo izgon, ne bodo spremenile?
               
            
                  4.
               
               
                  Kako je treba razumeti zahtevo iz člena 27(2), v skladu s katero mora biti izgon sorazmeren ukrep, ki ga je treba razumeti v povezavi z izgonom državljana EU/EGP skupaj z dokončno prepovedjo vstopa, kadar ima zadevna oseba družino in otroke v državi, iz katere je izgnana? Ali Direktiva v takih primerih onemogoča izgon skupaj z dokončno prepovedjo vstopa?
               
            
                  5.
               
               
                  Koliko teže imata lahko pri določanju, ali obstaja „resnična, sedanja in dovolj resna grožnja“, kot je navedeno v členu 27(2), dejstvi, da med prestajanjem kazni ni bilo zagrešeno nobeno kaznivo dejanje, po pogojnem izpustu pa so bile vidne pozitivne spremembe?